**Občina Brežice**, CPB 18, 8250 Brežice, ki jo zastopa župan Ivan Molan, matična številka: 5880173, ID za DDV: SI 34944745, (v nadaljevanju: občina)

in

**Naziv društva…….***,* matična številka:………, davčna številka………., ki ga zastopa predsednik………… (v nadaljevanju: prejemnik)

**Skleneta**

**POGODBO O SOFINANCIRANJU**

inovativnih turističnih projektov turističnih društev in zvez v občini Brežice v letu 2025

1. člen

Pogodbeni stranki ugotavljata:

* da je bila objava Javnega razpisa za sofinanciranje inovativnih turističnih projektov društev in zvez v letu 2025 (v nadaljevanju: Javni razpis) na spletni strani Občine dne 30.5.2025,
* da se je prejemnik prijavil na javni razpis s pravočasno in popolno vlogo,
* da je predmet pogodbe projekt »………….«,
* da je Občina s sklepom št…….. z dne……..2025 prejemniku odobrila sredstva v višini ……… EUR**.**

2. člen

Predmet te pogodbe je sofinanciranje projekta »………….« (v nadaljevanju: projekt), ki ga je prejemnik prijavil na javni razpis, Občina pa odobrila s sklepom iz 1. člena te pogodbe.

Celotna vrednost projekta, ki je predmet sofinanciranja, je …….. EUR. Občina bo projekt, v skladu z razpisom in sklepom iz 1. člena te pogodbe sofinancirala največ v višini ……… EUR.

Sredstva iz 1. člena pogodbe se prejemniku dodelijo iz proračuna Občine Brežice za leto 2025 iz proračunske postavke 00529-inovativni produkti turističnih društev in zvez.

3. člen

Občina bo sredstva iz 1. člena te pogodbe nakazala prejemniku najkasneje v tridesetih (30) dneh od prejema e-zahtevka za izplačilo sredstev, kateremu morajo biti priložena dokazila o realizaciji projekta (v skladu z Javnim razpisom), za katerega so jim bila odobrena sredstva na podlagi javnega razpisa.

Za datum prejema e-računa se šteje datum, ko je prijavitelj račun pravilno in z ustreznimi prilogami oddal na UJPnet. Plačilni rok prične teči naslednji dan po prejemu e-računa.

4. člen

Občina bo sredstva iz 1. člena te pogodbe nakazala v letu 2025 oz. po prejetem e-zahtevku, oddanem najkasneje do 30.11.2025.

Sredstva bodo nakazana na transakcijski račun prejemnika št. ………………odprt pri …banki.

5. člen

Prejemnik se zavezuje:

* da bo za prejeta subvencionirana sredstva vodil predpisano dokumentacijo in jo hranil še najmanj 10 let po izplačilu sredstev s strani Občine,
* da sredstev ne bo uporabljal v nasprotju z namenom dodelitve sredstev,
* da bo projekt zaključen pred predložitvijo zahtevka za izplačilo sredstev,
* da bo omogočil Občini vpogled v dokumentacijo in kontrolo koriščenja sredstev,
* da se strinja, da se podatki o odobrenih in izplačanih denarnih sredstvih, ki so javnega značaja, lahko objavljajo. Pri tem se lahko objavijo osnovni podatki o naložbi in prejemniku pomoči v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov,
* da bo v roku 30. dni po izvedbi projekta na Občino dostavil zahtevek s prilogami, kasneje dani zahtevki ne bodo upravičeni do povračila sredstev,
* da bo vsaj enkrat letno brezplačno sodeloval pri projektih Občine Brežice, v kolikor ga Občina povabi k sodelovanju.

6. člen

Občina si pridružuje pravico, da v primeru, če se spremenijo bistveni elementi projekta, če je prijavitelj navajal neresnične podatke v vlogi ali neverodostojne dokumente, če je ravnal v nasprotju oz. ni ravnal v skladu z določili Pravilnika, Javnega razpisa in pogodbe, ali če je za iste upravičene stroške in za isti namen že prejel sredstva iz kateregakoli drugega javnega vira, enostransko odstopi.

Za ta primer prejemnik izjavlja, da se odpoveduje vsem zahtevkom zoper sofinancerja.

V primerih, ko se ugotovi, da so bila sredstva dodeljena na podlagi neresničnih podatkov ali je prejemnik prekršil druga določila pogodbe, če jih je uporabil v nasprotju z določili sklepa ali pogodbe ali so bile ugotovljene druge nepravilnosti, je prejemnik dolžan Občini Brežice vrniti pridobljena sredstva v enkratnem znesku skupaj z zakonitimi zamudnimi obrestmi, ki se obračunavajo od dneva nakazila sredstev prejemniku dalje do plačila.

Pogodbeni stranki sta izrecno sporazumni, da prejemnik ne bo zastavil ali odstopil terjatev, ki jo ima do občine iz naslova te pogodbe, zastavnemu upniku oz. banki za najem kredita ali drugi osebi, brez izrecnega predhodnega pisnega soglasja občine.

7. člen

Občina imenuje za skrbnika pogodbe Romana Matjašiča, Višjega svetovalca za pomoč pri vodenju oddelka, ki je pooblaščen, da jo zastopa glede vseh vprašanj, ki so predmet te pogodbe.

8. člen

V kolikor bo prejemnik v poročilu izkazoval nižjo vrednost od odobrenega zneska po pogodbi, se bo znesek sofinanciranja zmanjšal za delež primanjkljaja.

Občina lahko kadarkoli opravi kontrolo koriščenja namenskih sredstev in vpogled v dokumentacijo, v vsakem primeru pa jo bo Občina opravila, v kolikor bo prišlo do več kot 20% odstopanja med končno finančno vrednostjo in vrednostjo projekta v podani prijavi.

V primeru ugotovitve razlike med končno finančno vrednostjo in vrednostjo projekta v podani prijavi, se bo odobren znesek po pogodbi znižal za delež odstopanja.

9. člen

Pogodbeni stranki bosta morebitne spore iz te pogodbe reševali sporazumno, v nasprotnem primeru pa je za reševanje sporov pristojno stvarno pristojno sodišče po sedežu Občine Brežice.

10. člen

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za: pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

11. člen

Pogodba je sklenjena, ko jo podpišeta obe pogodbeni stranki in velja od podpisa pogodbe. Vse spremembe so veljavne le, če so narejene pisno kot aneks k pogodbi.

12. člen

Pogodba je sestavljena v štirih (4) enakih izvodih, od katerih prejme Občina tri (3) izvode in prejemnik en (1) izvod.

|  |  |
| --- | --- |
| Datum: \_\_\_\_\_\_\_\_\_\_\_\_\_ | Številka: |
| Datum: |
| Prejemnik: | Ivan Molan |
|  | \_\_\_\_\_\_\_\_\_\_\_\_\_\_\_\_\_\_\_\_\_ Župan |
| *(podpis)* (žig) | *(podpis)* (žig) |